Ebh bank har måttet opruste sikkerheden forud for den ekstraordinære generalforsamling i morgen. Banken har hyret vagter, som skal sikre direktionen og bestyrelsen under mødet.

Sure aktionærer skræmmer ebh Frygten for vrede aktionærer får nu ebh banks bestyrelse til at skærpe sikkerheden til den ekstraordinære generalforsamling i morgen. Over 1000 aktionærer møder op for at få en forklaring. I hele Fjerritslev fyer det med rygter og beskyldninger imod bankens bestyrelse. Det massive fremmøde har derfor fået banken til at hyre vagter for at sikre bestyrelsen og direktionen. Det erfarer TV2/NORD i dag. Ebh bank vil hverken be- eller afkræfte sikkerhedsaftalen. Generalforsamlingen starter i morgen klokken 17.00 og TV2/NORD er selvfølgelig med. Følg med i sagen i vores udsendelse kl 19.30 -både i dag og i morgen.